Նախ՝ այն վկայում է, որ ապրիլյան ռազմական գործողություններից հետո հայկական կողմը էականորեն փոխել է ԼՂ հարցում իր դիվանագիտական մարտավարությունը և առաջին պլանով, անկախ Ադրբեջանի ցանկություններից, դժգոհություններից, առաջնային գործելու հնարավորություն է տրվում պաշտոնական Ստեփանակերտին։ Դրանով, թերևս, փորձ է արվում միջազգային հանրությանն ադապտացնել միջազգային ասպարեզում ԼՂՀ-ի աստիճանաբար ակտիվացմանը, ԼՂ հակամարտության համատեքստում նրան օբյեկտից կրկին վերածել սուբյեկտի, այսինքն` վերադարձնել նրա իրական կարգավիճակին։